அடிக்கடி பாத்ரூம் போய்வந்ததால் முக , சிகை , நக அலங்காரம் எதுவும் செய்ய முடியாமல் இருந்தது . ' என்ன நடந்தது இவளுக்கு... ? இப்ப என்ன செய்வது ..? மத்தியானம் 11 மணிக்கு தாலி கட்டு விடிய ஏழு மணிக்கே இப்படி சீலைத்துணி மாதிரி கிடக்கிறாள் " என வவா அக்கா கலாவின் அக்கா மல்லிகாவை கேட்டபடியே இருந்தார். ' இன்னும் கொஞ்சம் பாப்பம் சரி வந்திடும் ' என்பதையே திரும்ப திரும்ப கூறிக்கொண்டிருந்தார் கலாவின் கட்டிலருகில் இருந்த மல்லிகா . இந்த இருவரை தவிர கதை இன்னும் வெளியில் கசியவில்லை . என்ன சாப்பிட்டாய் கலா என கேட்டதற்கு " விமானத்தில் சானட்;விச் சாபிட்டேன் . பின் முரளியுடன் ரீ குடித்தேன் " என்றாள் கலா.